b"\n_START_ARTICLE_\nPrelaz Stelvio\n_START_PARAGRAPH_\nPrelaz Stelvio (italijansko: Passo dello Stelvia, nem\xc5\xa1ko: Stilfser Joch) je s svojimi 2757 m nadmorske vi\xc5\xa1ine najvi\xc5\xa1ji asfaltirani gorski prelaz v vzhodnih Alpah in drugi najvi\xc5\xa1ji v celotnih Alpah (prvi je Col de l'lseran)._NEWLINE_Prelaz se nahaja v italijanskih Alpah severno od Bormia v provinci Sondrio ter ju\xc5\xbeno od Stilfsa v provinci Bolzano-Bozen kakih 75 km od Bolzana, blizu \xc5\xa1vicarske meje. Cesta \xc4\x8dez prelaz povezuje dolini Valtellina in Adige z mestom Merano. V bli\xc5\xbeini prelaza se nahaja gorska skupina Ortler kjer je ve\xc4\x8dje \xc5\xa1tevilo smu\xc4\x8di\xc5\xa1\xc4\x8d._NEWLINE_Prelaz so za\xc4\x8deli graditi Avstrijci v letih 1820\xe2\x88\x921825 z namenom da bi povezali nekdanjo avstrijsko provinco Lombardijo s preostalo Avstrijo. Pred prvo svetovno vojno je v bli\xc5\xbeini prelaza potekala meja med Avstro-Ogrsko in Italijo. Med vojno je prelaz postal boji\xc5\xa1\xc4\x8de kjer so potekali hudi boji, ki so se ob\xc4\x8dasno preselili tudi na \xc5\xa1vicarsko ozemlje v okolici prelaza. Zaradi kr\xc5\xa1enja \xc5\xa1vicarske nevtralnosti so se vse tri strani sklenile poseben dogovor, ki bi te kr\xc5\xa1itve prepre\xc4\x8deval. Po letu 1918 so prelaz zasedli Italijani. Danes preko prelaza, tako v zimskem kot tudi poletnem \xc4\x8dasu, potekajo \xc5\xa1tevilne \xc5\xa1portne tekme."